Help:VisualEditor/FAQ/he

כללי

 * מהו העורך החזותי?
 * העורך החזותי הוא מיזם תכנה שמפותח עלי קרן ויקימדיה כדי לאפשר למשתמשי מדיה־ויקי לערוך דפים ללא צורך לדעת תחביר ויקי. בעזרת העורך, כתיבה ועריכ של דפים תהיה דומה לשימוש במעבד תמלילים – כבר בזמן העריכה ניתן לראות כיצד נראית הטקסט לקורא.


 * מדוע נעשה השינוי?
 * האתגר הגדול ביותר בביצוע עריכה ראשונה, ועל כן המכשול הגדול ביותר להפיכה למשתמש יצרני הוא הצורך בשימוש בקוד ויקי מורכב שעובד בחלון העריכה הישן. כדי לשפר את חוויית העריכה למשתמש שמנסה לערוך לראשונה, יש צורך במערכת עריכה טובה יותר. למידע נוסף בנושא, אנא ראו את דף ההסבר הארוך יותר.


 * מתי יהיה העורך החזותי פעיל בוויקי שלי?
 * להלן לוח הזמנים הנוכחי (נתון לשינויים):
 * 24 ביוני: בדיקות A/B בוויקיפדיה באנגלית. העורך מושק כבררת מחדל לכ־50% מסך המשתמשים החדשים.
 * 1 ביולי: הפעלת העורך החזותי בוויקיפדיה האנגלית, העורך יהיה זמין לכל המשתמשים המחוברים.
 * 8 ביולי: הפעלת העורך החזותי בוויקיפדיה האנגלית, העורך יהיה זמין לכל המשתמשים, כולל משתמשים אלמוניים.
 * 15 ביולי: הפעלת העורך החזותי עבור ברוב הוויקיפדיות, וזמין לכל המשתמשים. בחירת האתרים תיעשה בהמשך, אך בתכנון כלולות הוויקיפדיות בגרמנית, בצרפתית ובאיטלקית.
 * 29 ביולי: הפעלת העורך החזותי עבור בכל הוויקיפדיות, זמין לכל המשתמשים, מלבד מספר מצומצם של ויקיפדיות (כגון הויקיפדיה הסינית) שבהם העורך עדיין לא עובד.
 * כרגע, התכנית היא להפעיל באתרי ויקיפדיה תחילהף ולהפעיל במיזמי ויקי אחרים עד דצמבר 2013, עקב המורכבות בכמה מהשינויים המתוכננים.


 * מדוע אתם מפעילים את התכנה כל כך מהר? היא לא נראית מוכנה.
 * העורך החזותי אינו גמור; יש מספר רב של יכולות שמתוכננות להתווסף בהמשך, ואנחנו בטוחים שלאחר ההשקה נמצא בעיות נוספות. אך זה לא יקרה מכיוון שהמערכת גרועה, או מכיוון שאינה מוכנה להשקה, אלא מכיוון שזוהי מערכת שאיתה אפשר להתחיל משהו. הבאגים בלתי־נמנעים: תכנת מדיה־ויקי עצמה נוצרה לפני 10 שנים ואנחנו עדיין מוצאים בה דברים שאפשר לתקן ולשפר, או חלקים שבאופן בלתי־צפוי לא עובדים כראוי. אם נחכה עד שהעורך יהיה מושלם ולחלוטין ללא בעיות, לעולם לא נשיק אותו.
 * בשורה התחתונה, הדרך היעילה ביותר למצוא בעיות ולתקן אותן היא לוודא שמספר רב ככל האפשר של משתמשים חשופים אל העורך ומשתמשים בו. אנו מודעים לעובדה כי בעיות מציקות עלולות לצוץ, אך הן יתוקנו, וההשקה היא הדבר שיעזור לנו לזהות את הבעיות הללו כמה שיותר מהר על כדי לתקן ולשפר את המערכת כולה.


 * מצאתי בעיה בעורך. איך אפשר להעביר אותה אליכם לתיקון?
 * אם באפשרותך להעלות את הבעיה לבאגזילה, נשמח לראות את דיווח הבאג שלך שם תחת מוצר Visual Editor. קיימים גם דפי משוב במספר אתרי ויקי; ר' רשימה מלאה באתר ויקינתונים (קישור ישיר לדף משוב על עורך החזותי בוויקיפדיה העברית). ישנו גם דף משוב ראשי לעורך החזותי באתר מדיה־ויקי.


 * איך ניתן לכבות את העורך החזותי?
 * כדי להמשיך ולערוך דפים באמצעות קוד ויקי ישירות, יש ללחוץ על "עריכת קוד מקור" במקום על "עריכה". כאשר צריך לערוך פסקאות, ניתן ללחוץ על "עריכת קוד מקור" במקום על קישור ה"עריכה" הרגיל.


 * חסרה לי אפשרות בעורך החזותי. איפה אפשר לבקש להוסיף אותה?
 * צוות העורך החזותי עסוק בבניית מספר אפשרויות נוספות (למשל, עיצוב תמונות, הוספת שורות ועמודות לטבלאות ועריכת נוסחאות מתמטיות). פרטים נוספים בנושא מוגדרים בתכנית העבודה של העורך החזותי ובטיוטת מטרות מחלקת ההנדסה של קרן ויקימדיה 2013–2014. אם האפשרות שברצונך להוסיף לעורך אינה מוזכרת במסמכים הנ"ל, ניתן לפנות לצוות הטכני ולשלוח את ההצעה, לפי נוהל הגשת תקלות בשאלה הקודמת.


 * האם עדיין תהיה אפשרות לעבוד עם קוד ויקי גם לאחר שהעורך החזותי יהפוך לעורך הראשי?
 * כן. בעוד שהעורך החזותי יהפוך בסופו של דבר לסביבת העריכה המרכזית, תישאר האפשרות לערוך את קוד המקור של כתבות. אין תכנון להסיר את אפשרות ה"עריכת קוד מקור".


 * האם אפשר להשתמש בקוד ויקי מוכר כמו  ו גם בתוך העורך החזותי?
 * לא. במקום זאת, יש להשתמש באפשרות התבניות והקישורים. מידע נוסף נמצא במדריך המשתמש של העורך החזותי.


 * מדוע הדפדפן שלי לא נתמך?
 * תהליך בניית ממשק עריכה מודרני עבור ויקיפדיה ואתרי ויקי אחרים הוא תהליך מאתגר, אך הוא אפשרי בזכות שימוש בטכנולוגיות ובסטנדרטים מודרניים. למרבה הצער, ישנם דפדפנים שאינם תומכים בטכנולוגיות שדורש העורך החזותי. אני עושים כמיטב יכולתנו לתמוך בדפדפנים הגדולים והמוכרים: העורך החזותי עובד בדפדפן פיירפוקס, כרום וסאפארי, ותמיכה ב־Internet Explorer 9 מתוכננת בקרוב. ועם זאת, האתגרים גדלים כאשר מדובר בדפדפנים ישנים יותר, וכל ניסיון לתמוך בדפדפנים אלו ייקח משאבים מעבודה על שיפורים אחרים שיועילו לרוב המשתמשים. אנו מעודדים את המשתמשים לשדרג את הדפדפן שלהם לגרסה החדשה שנתמכת על־ידי העורך החזותי, ואם הדבר אינו אפשרי, להמשיך להשתמש בעורך קוד הוויקי המקורי. ראו טבלת פרטי תמיכה בדפדפנים למידע נוסף.


 * האינכם מודאגים מכך שהעורך החזותי יוביל להגדלה במספר מקרי ההשחתות?
 * אחת ממטרות הבדיקה מול משתמשים מקריים בוויקיפדיה האנגלית במהלך חודש יוני היא לגלות בדיוק את ההיקף הפוטנציאלי של בעיית הונדליזם. לומר את האמת, אנו חושבים שמשתמש שמגיע לאינטרנט כדי להרוס קרוב לוודאי שלא יושפע מקיומו או חוסר קיומו של העורך החזותי. ניתן למחוק דף באותה הקלות (ואפילו ביתר קלות) באמצעות שימוש בקוד ויקי מאשר באמצעות עורך החזותי.


 * האם העורך החזותי יעבוד עם הרחבת ProofreadPage הפועלת בוויקיטקסט או עם התבניות של ויקימילון, ואם עוד אפשרויות שאין בוויקיפדיה?
 * העורך החזותי כרגע מופעל לשימוש באתרי ויקיפדיה בלבד, אך המערכת אמורה לתמוך באתרים מגוונים, ולהיות גמישה מספיק כדי לעבוד בכל אתרי ויקימדיה. לאחר ההשקה בוויקיפדיות, אנו נמשיך לעבוד על העורך החזותי כדי לוודא שהמערכת עובדת גם עם אפשרויות שקיימות במיזמי ויקי אחרים.


 * האם אפשר להתקין את העורך החזותי גם על מערכת מדיה-ויקי פרטית מחוץ לויקימדיה?
 * כן, אך על אחריותך בלבד. תוסף העורך החזותי ותוסף Parsoid ניתנות להורדה, אך מוגדרות עדיין כתוספות נסיוניות. יש לשים לב שתוסף Parsoid דורש שימוש ב-nodeJS. אם בחרת להתקין את התוספות ולהשתמש בהן, אנא עזור לנו בשיפורן על ידי כתיבת התקלות והבעיות בהן נתקלת בבאגזילה.


 * היכן ניתן לקרוא עוד על העורך החזותי?
 * מידע נוסף זמין עבורך במדריך למשתמש בעורך החזותי.


 * האם העורך החזותי מבצע תיקונים אוטומטים לדפים?
 * ברוב המקרים, העורך החזותי לא יבצע תיקוני מבנה בשורות שלא נערכו באופן ישיר. במקרים בהם המבנה הקיים בדף נמצא לקוי (לדוגמא, במידה וטבלה לא נסגרה בצורה נכונה) העורך ינסה לתקן את המבנה.


 * לא מצאתי תשובה לשאלה שלי. איפה אפשר לשאול?
 * ניתן להעלות שאלות נוספות בדף המשוב של העורך החזותי בעברית, או דף משוב ראשי לעורך החזותי (באנגלית) באתר מדיה-ויקי. ניתן לראות רשימה מלאה של דפי משוב באתרי הויקיפדיה העולמיים מויקי-דאטה.